ตราสารหนี้รัสเซียเนื้อหอม
&nbsp;
18 ส.ค. 2554

บลจ.กรุงไทยส่งกอง2ขายต่อ บาทแข็งทำต้นทุนสวอปถูกลง
โพสต์ทูเดย์ — บลจ.กรุงไทย ออกกองทุนใหม่ลงทุนตราสารหนี้รัสเซียต่อเนื่อง หลังกองทุนแรกเสียงตอบรับดี ชูจ่าย 3.5% ต่อปี
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย หรือKTAM เปิดเผยว่า หลังจากบริษัทเปิดจำหน่ายกองทุนเปิดกรุงไทยรัสเซีย ฟิกซ์อินคัม 1 ซึ่งเป็นกองทุนแรกที่ลงทุนในตราสารหนี้ประเทศรัสเซีย ได้รับการตอบรับที่ดีจากนักลงทุน บริษัทจึงเตรียมเปิดจำหน่ายอีก 1 กองทุน ได้แก่ กองทุนเปิดกรุงไทยตราสารหนี้เอฟไอเอฟ 17 (KTFF17) วันที่ 713 ต.ค. 2553 
กองทุนมีมูลค่าโครงการ 1,500 ล้านบาท อายุ 2 ปี 9 เดือน จ่ายผลตอบแทนคืนอัตโนมัติทุก 3 เดือน ลงทุนขึ้นต่ำ 1 หมื่นบาท 
มีนโยบายลงทุนในตราสารหนี้ เงินฝาก ตราสารทางการเงินที่รัฐบาล องค์การ หน่วยงานของรัฐบาล องค์การระหว่างประเทศ รัฐวิสาหกิจหรือภาคเอกชนของประเทศรัสเซียเป็นผู้ออกหรือผู้ค้ำประกัน โดยกองทุนจะนำเงินไปลงทุนในต่างประเทศไม่น้อยกว่า 80% ของมูลค่าทรัพย์สินสุทธิของกองทุน ส่วนที่เหลืออาจพิจารณาลงทุนในเงินฝาก ตราสารแห่งหนี้ทั่วไป ตามที่คณะกรรมการก.ล.ต.กำหนด จุดเด่นของกองทุนนี้ คือเป็นทางเลือกใหม่สำหรับการลงทุนในตราสารหนี้ในประเทศรัสเซีย ที่มีฐานะการคลังและการเงินระหว่างประเทศที่แข็งทั้งนี้ กองทุนเน้นลงทุนในตราสารหนี้ที่ผู้กู้เป็นสถาบันการเงินหรือกิจการ ซึ่งภาครัฐของประเทศรัสเซียเป็นผู้ถือหุ้นใหญ่ โดยจะลงทุนผ่านตราสารประเภท Loan Participation Note สกุลเงินเหรียญสหรัฐ ซึ่งเป็นเครื่องมือทางการเงินที่ได้รับความนิยมในรัสเซียเพื่อใช้ระดมเงินจากต่างประเทศ และตราสารที่ลงทุนได้รับจัดอันดับความน่าเชื่อถือในระดับเดียวกับผู้กู้เหล่านี้และระดับเดียวกับประเทศรัสเซียที่ BBB โดย S&amp;P 
สำหรับตราสารหนี้ที่กองทุนลงทุน ได้แก่ 1.Russian Agricultural Bank เป็นธนาคารภาครัฐเพื่อสนับสนุนภาคเกษตร 2.SBER Bank ธนาคารขนาดใหญ่อันดับหนึ่งของรัสเซีย 3.Gazprom เป็นกิจการพลังงานครอบครองก๊าซธรรมชาติคิดเป็น 17% ของโลก และ 4.Transneft เป็นกิจการผูกขาดระบบขนส่งน้ำมันผ่านท่อรายใหญ่ที่สุดในรัสเซีย ตราสารทั้งหมดมีอันดับน่าเชื่อถือ Baa1 โดยผู้ลงทุนมีโอกาสได้รับผลตอบแทนประมาณการที่ 3.5% ต่อปี ป้องกันความเสี่ยงอัตราแลกเปลี่ยนทั้งจำนวน 
ด้านภาวะการลงทุนในต่างประเทศ หลังคณะกรรมการนโยบายการเงินสหรัฐมีแผนขยายอายุมาตรการผ่อนคลายทางเงิน เพื่อกระตุ้นการฟื้นตัวเศรษฐกิจ ทำให้ผลตอบแทนตราสารหนี้สหรัฐและไทยปรับลง ประกอบกับเงินหลังคณะกรรมการนโยบายการเงินสหรัฐมีแผนจะขยายอายุมาตรการผ่อนคลายทางเงินต่อเนื่องเพื่อกระตุ้นการฟื้นตัวเศรษฐกิจของสหรัฐ ส่งผลให้อัตราผลตอบแทนของตราสารในสหรัฐ รวมถึงประเทศเศรษฐกิจสำคัญและไทยปรับตัวลดลง เนื่องจากสภาพคล่องของระบบการเงินสูงมากและคาดว่าจะอยู่ต่อไปจนกว่าจะมีสัญญาณการฟื้นตัวทางเศรษฐกิจที่ชัดเจน ในขณะที่ไหลเข้าเอเชีย ทำให้เงินภูมิภาคและบาทแข็ง ต้นทุนป้องกันค่าเงินผันผวน แต่เป็นผลดีต่อการนำเงินไปลงทุนต่างประเทศ เพราะต้นทุนป้องกันความเสี่ยงจากการเข้าทำสวอปข้ามสกุลระหว่างเงินบาทและเหรียญสหรัฐลดลง